*****

ΚΑΝΟΝΙΣΜΟΣ (ΕΟΚ) αριθ. 3427/83 ΤΗΣ ΕΠΙΤΡΟΠΗΣ

της 30ής Νοεμβρίου 1983

περί αποκαταστάσεως της εφαρμογής τελωνειακών δασμών για κοστούμια-ταγιέρ υφασμένα, για γυναίκες, κορασίδες και μικρά παιδιά, της κατηγορίας 29 (κωδικός 0290), καταγωγής Σρι Λάνκα, δικαιούχου των προβλεπομένων στον κανονισμό (ΕΟΚ) αριθ. 3378/82 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3378/82 του Συμβουλίου της 8ης Δεκεμβρίου 1982 περί εφαρμογής των γενικευμένων δασμολογικών προτιμήσεων κατά το έτος 1983 για τα κλωστοϋφαντουργικά προϊόντα καταγωγής αναπτυσσόμενων χωρών (1), και ιδίως το άρθρο 4,

Εκτιμώντας:

ότι, δυνάμει του άρθρου 2 του εν λόγω κανονισμού, το ευεργέτημα του δασμολογικού προτιμησιακού καθεστώτος παρέχεται για κάθε κατηγορία προϊόντων που αποτελούν αντικείμενο ξεχωριστών οροφών, μη κατανεμημένων μεταξύ των κρατών μελών, εντός των ορίων των ποσοτήτων που ορίζονται στη στήλη 7 των παραρτημάτων Α ή Β, απέναντι από μία ή περισσότερες χώρες ή εδάφη καταγωγής, τα οποία αναφέρονται στη στήλη 5 των εν λόγω παραρτημάτων· ότι, σύμφωνα με το άρθρο 3 του εν λόγω κανονισμού, η είσπραξη των τελωνειακών δικαιωμάτων μπορεί να εφαρμοσθεί εκ νέου στην εισαγωγή προϊόντων, αφ' ης στιγμής επιτυγχάνεται η προαναφερθείσα οροφή σε κοινοτικό επίπεδο·

ότι για κοστούμια-ταγιέρ υφασμένα, για γυναίκες, κορασίδες και μικρά παιδιά, της κατηγορίας 29 (κωδικός 0290), η οροφή διαμορφώνεται σε ύψος 2 000 τεμαχίων· ότι, κατά την ημερομηνία 25 Νοεμβρίου 1983, οι εισαγωγές στην Κοινότητα των εν λόγω προϊόντων καταγωγής Σρι Λάνκα, δικαιούχου των δασμολογικών προτιμήσεων, ανέρχονται, δια συμψηφισμού, στο ύψος της εν λόγω οροφής·

ότι κρίνεται σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι της Σρι Λάνκα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 6 Δεκεμβρίου 1983, η ανασταλείσα, δυνάμει του κανονισμού (ΕΟΚ) αριθ. 3378/82 του Συμβουλίου, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Σρι Λάνκα:

1.2.3.4.5 // // // // // // Κωδικός

αριθμός

// Κατηγορία

// Κλάση

του Κοινού

Δασμολογίου

// Κώδικας

ΝΙΜΕΧΕ

(1983)

// Περιγραφή εμπορευμάτων

// // // // // // // (1)

// (2)

// (3)

// (4)

// // // // // // 0290

// 29 // ex 61.02 Β // // Εξωτερικά ενδύματα γυναικών, κορασίδων και μικρών παιδίων: // // // // // Β. Έτερα: // // // // 61.02-42, 43, 44 // Κοστούμια-ταγιέρ, υφασμένα (συμπεριλαμβανομένων των συνόλων τα οποία αποτελούνται εκ δύο ή τριών τεμαχίων και τα οποία παραγγέλλονται, συσκευάζονται, μεταφέρονται και συνήθως πωλούνται μαζί), δια γυναίκας, κορασίδας και μικρά παιδία (έτερα των βρεφών), εξ ερίου, εκ βάμβακος ή εκ συνθετικών ή τεχνητών υφαντικών ινών, εξαιρέσει των ενδυμάτων του σκι // // // // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Νοεμβρίου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 363 της 23. 12. 1982, σ. 92.